钦定古今图书集成/理学汇编/学行典/第053卷 > 二程子全书 > 《五常》
## 钦定古今图书集成/理学汇编/学行典/第053卷 > 二程子全书 > 《五常》

“仁义礼智信五者性也。”仁者全体，四者四支。仁，体也；
义，宜也；礼，别也；智，知也；信，实也。　仁义礼智信，于信
上要言此五事，须要分别出。若仁则固一一所以为
仁。恻隐则属爱，乃情也，非性也；恕者入仁之门，而恕
非仁也。因其恻隐之心，知其有仁。惟四者有端而信，
无端只有不信，便有信。如东西南北已有定体，更不
可“言信。若以东为西，以南为北，则是有不信；如东即
东，西即西，则无不信。”　问：“四端不及信，何也？”曰：“性中
只有四端，却无信。为有不信，故有‘信’字。且如今东者
自东，西者自西，何用‘信’字？只为有不信，故有‘信’字。”又
问：“莫在四端之闲？”曰：“不如此说。若如此说时，只说一
个‘义’字，亦得。　仲尼言仁，未尝兼义，独于《易》”曰：“立人
之道曰仁与义。”而孟子言仁必以义配。盖仁者体也，
义者，用也。知义之为用而不外焉，可以语道矣。世之
所论于义者多外之，不然则混而无别，非知仁义之
说者也。